อนาคตใหม่ ปราศรัยปัตตานี ชู 3 แนวทางแก้ปัญหาความไม่สงบ
อนาคตใหม่ ปราศรัยลานตลาดหน้า มอ.ปัตตานี ธนาธร ประทับใจเสียงตอบรับ - ชู 3 แนวทางแก้ปัญหาความไม่สงบเมื่อวันที่ 1 มี.ค. 2562 เวลา 19.00 น. ที่ตลาดกรีนมาเก็ต ตรงข้าม มอ.ปัตตานี จ.ปัตตานี พรรคอนาคตใหม่นำโดย ธนาธร จึงรุ่งเรืองกิจ หัวหน้าพรรค เปิดเวทีปราศรัยท่ามกลางประชาชน นักเรียน นักศึกษาที่มารแหังการปราศรัย ต้อนรับเนืองแน่น โดยธนาธร กล่าวว่า ขอขอบคุณชาวปัตตานีที่มาให้กำลังใจ ตั้งแต่ตั้งเวทีปราศรัยมาทั่วประเทศ ที่นี่มีพี่น้องประชานมาต้อนรับเยอะที่สุดธนาธร กล่าวว่า แนวทางการแก้ปัญหาสามจังหวัดชายแดนใต้ ตนไม่เชื่อในแนวทางที่นำการทหารมาแก้ปัญหา หนำซ้ำยิ่งทำให้สถานการณ์แย่ลง ซึ่งพรรคอนาคตใหม่จะใช้แก้ปัญหาสามจังหวัดชายแดนใต้คือ 1.แก้ปัญหาเศรษฐกิจและความเหลื่อมล้ำ 2.คืนอำนาจสู่ท้องถิ่น ให้ท้องถิ่นเป็นผู้บริหารจัดการตัวเอง 3.และใช้วิธีทางการทูตแก้ปัญหาและอย่ามองว่า ปัตตานีเป็นปัญหาและเมืองแห่งความรุนแรง แต่ต้องมองที่ต้นเหตุว่าปัตตานีถูกกดทับด้วยโครงสร้างทางอำนาจมานาน ดังนั้นสิ่งที่จะแก้ปัญหาเหล่านี้ได้คือประชาธิปไตย เชิญชวนทุกคนที่มาร่วมฟังการปราศรัยในวันนี้ลงคะแนนให้อนาคตใหม่ และเราจะร่วมสร้างสังคมในแบบที่ต้องการร่วมกัน
อนาคตใหม่ ปราศรัยลานตลาดหน้า มอ.ปัตตานี ธนาธร ประทับใจเสียงตอบรับ - ชู 3 แนวทางแก้ปัญหาความไม่สงบเมื่อวันที่ 1 มี.ค. 2562 เวลา 19.00 น.
เลือกตั้ง 62,การเลือกตั้ง,พรรคอนาคตใหม่,ปัตตานี,ชายแดนใต้